CELEX: 32016D0787
Language: hu
Date: 2016-05-18 00:00:00
Title: A Bizottság (EU) 2016/787 végrehajtási határozata (2016. május 18.) a cigarettákban és cigarettadohányokban található, fokozott jelentéstételi kötelezettség alá tartozó adalékanyagok prioritási listájának megállapításáról (az értesítés a C(2016) 2923. számú dokumentummal történt) (EGT-vonatkozású szöveg)

20.5.2016   
            
            
               HU
            
            
               Az Európai Unió Hivatalos Lapja
            
            
               L 131/88
            
         A BIZOTTSÁG (EU) 2016/787 VÉGREHAJTÁSI HATÁROZATA
   (2016. május 18.)
   a cigarettákban és cigarettadohányokban található, fokozott jelentéstételi kötelezettség alá tartozó adalékanyagok prioritási listájának megállapításáról
   
      
         (az értesítés a C(2016) 2923. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tagállamoknak a dohánytermékek és kapcsolódó termékek gyártására, kiszerelésére és értékesítésére vonatkozó törvényi, rendeleti és közigazgatási rendelkezései közelítéséről és a 2001/37/EK irányelv (1) hatályon kívül helyezéséről szóló, 2014. április 3-i 2014/40/EU európai parlamenti és tanácsi irányelvre és különösen annak 6. cikke (1) bekezdésére,
   mivel:
   
               (1)
            
            
               A 2014/40/EU irányelv 6. cikkének (1) bekezdése értelmében a Bizottság végrehajtási aktusokat fogad el, melyekben megállapítja és aktualizálja a cigarettákban és cigarettadohányokban található adalékanyagok prioritási listáját. Ugyanez a cikk megállapítja a prioritási listán található adalékanyagokra vonatkozó fokozott jelentéstételi kötelezettséget. A tagállamok előírják a cigaretták és cigarettadohányok gyártóinak és forgalmazóinak, hogy átfogó tanulmányokat végezzenek a prioritási listán levő termékekben található adalékanyagokról.
            
         
               (2)
            
            
               A prioritási listát a rendelkezésre álló adatok alapján kell megállapítani, jelezve, hogy a cigaretták és cigarettadohányok adalékanyagai lehetnek mérgezőek, okozhatnak függőséget, valamint hogy rákkeltő, mutagén és reprodukciót károsító tulajdonságokkal is (CMR tulajdonságok) rendelkezhetnek, jellegzetes ízűek, vagy elősegítik az inhalációt vagy a nikotinfelvételt.
            
         
               (3)
            
            
               Továbbá a listában meghatározott adalékanyagoknak a cigarettákban és cigarettadohányokban leggyakrabban használt adalékanyagoknak kell lenniük a 2014/40/EU irányelv 5. cikkével összhangban bejelentettek szerint. Mivel az 5. cikk szerinti jelentéstételi kötelezettség csak a 2014/40/EU irányelv alkalmazásának időpontjától lép hatályba, az anyagok első listáját célszerű a 2001/37/EK európai parlamenti és tanácsi irányelv (2) értelmében a tagállamoktól kapott adatok alapján meghatározni.
            
         
               (4)
            
            
               A prioritási listára felkerülő adalékanyagok meghatározásakor figyelembe lett véve az új és újonnan azonosított egészségügyi kockázatok tudományos bizottságának tudományos véleménye (3) (ÚÚAKTB) is.
            
         
               (5)
            
            
               Az adalékanyagok számos különböző formában fordulhatnak elő. Az adalékanyagok meghatározásának egyszerűsítése érdekében célszerű feltüntetni – amennyiben lehetséges – minden egyes listán szereplő adalékanyag kémiai képletét, valamint a dohánytermékekben található adalékanyagok különböző formáinak Vegyianyag Nyilvántartási Szolgálat (CAS) szerinti nyilvántartási számait.
            
         
               (6)
            
            
               Annak biztosítása érdekében, hogy a cigaretták és cigarettadohányok gyártói és importőrei teljesítsék kötelezettségüket a listán felsorolt adalékanyagokról szóló átfogó tanulmányok beküldésére vonatkozóan, a tagállamok számára lehetővé kell tenni, hogy ezeket a tanulmányokat egységes formátum és módszer szerint kérhessék. A tanulmányok kidolgozásának és ismertetésének összehangolt megközelítése megkönnyíti az adatok elemzését és biztosítja az összehasonlíthatóságot. Annak érdekében, hogy a tagállamok elegendő időt kapjanak vizsgálati terveik kidolgozására anélkül, hogy a gyártók és importőrök számára a tanulmányok elvégzésére rendelkezésre álló idő csökkenne, ezen irányelv csak 2017. január 1-jétől lép hatályba. Ezért a 2014/40/EU irányelv 6. cikkének (4) bekezdésével összhangban a gyártók és importőrök a meghatározott adalékanyagokról szóló első listát csak 2018. július 1-ig kötelesek beküldeni.
            
         
               (7)
            
            
               Az e határozatban előírt intézkedések összhangban vannak a 2014/40/EU irányelv 25. cikkében említett bizottság véleményével,
            
         ELFOGADTA EZT A HATÁROZATOT:
   1. cikk
   Tárgy
   A 2014/40/EU irányelv 6. cikkében említett adalékanyagok prioritási listáját e határozat melléklete határozza meg.
   2. cikk
   „Application” (kérelem)
   Ezt a határozatot 2017. január 1-jétől kell alkalmazni.
   3. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2016. május 18-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 127., 2014.4.29., 1. o.
   
   
      (2)  Az Európai Parlament és a Tanács 2001. június 5-i 2001/37/EK irányelve a tagállamoknak a dohánytermékek gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről (HL L 194., 2001.7.18., 26. o.)
   
      (3)  ÚÚAKTB (SCENIHR). A dohánytermékekben használt adalékanyagok, 2016. január 25. http://ec.europa.eu/health/scientific_committees/emerging/opinions/index_en.htm
   
      MELLÉKLET
      
         A cigarettákban és cigarettadohányokban található, fokozott jelentéstételi kötelezettség alá tartozó adalékanyagok prioritási listája
      
      
                  Adalékanyag
               
               
                  Kémiai képlet
                  (adott esetben)
               
               
                  Az anyagra vonatkozó CAS-szám (nem kimerítő jellegű)
               
            
                  Szentjánoskenyér
               
               
                   
               
               
                  9000-40-2, 84961-45-5
               
            
                  Kakaó
               
               
                   
               
               
                  84649-99-0, 84649-99-3, 95009-22-6, 8002-31-1
               
            
                  Diacetil
               
               
                  C4H6O2
                  
               
               
                  431-03-8
               
            
                  Görögszéna/lepkeszeg
               
               
                   
               
               
                  68990-15-8, 977018-53-3, 84625-40-1
               
            
                  Füge
               
               
                   
               
               
                  90028-74-3
               
            
                  Geraniol
               
               
                  C10H18O
               
               
                  106-24-1, 8000-46-2
               
            
                  Glicerin
               
               
                  C3H8O3
                  
               
               
                  56-81-5
               
            
                  Gvajakol
               
               
                  C6H4(OH)(OCH3)
               
               
                  90-05-1
               
            
                  Guargumi
               
               
                   
               
               
                  9000-30-0
               
            
                  Édesgyökér
               
               
                   
               
               
                  68916-91-6
               
            
                  Maltol
               
               
                  C6H6O3
                  
               
               
                  118-71-8
               
            
                  Mentol
               
               
                  C10H20O
               
               
                  2216-51-5, 15356-60-2, 89-78-1, 1490-04-6, 8006-90-4, 68606-97-3, 84696-51-5, 8008-79-5
               
            
                  Propilénglikol
               
               
                  C3H8O2
                  
               
               
                  57-55-6
               
            
                  Szorbit
               
               
                  C6H14O6
                  
               
               
                  50-70-4
               
            
                  Titán-dioxid
               
               
                  TiO2
                  
               
               
                  13463-67-7, 1317-70-0